Landslagssjefen etter ny norsk nedtur i kveld: – Dette er en tankevekker
G19-landslaget klarte ikke å nå EM-sluttspillet etter å ha rotet bort en 2-0 ledelse mot Serbia, som til slutt vant 4-2. Samtidig fikk U21-laget historisk bank av Sverige, som vant 6-0 i en treningskamp i Spania. Dette kommer altså bare noen dager etter at A-laget tapte 1-5 for Kroatia i sin EM-kvalifisering. – Når de to øverste landslagene slipper inn 11 mål på disse to kampene, er det noe vi må ta på alvor, sier Leif Gunnar Smerud til VG. Han er landslagstrener for U21. Hans lag skal nå ut i EM-kvalifisering, der Bosnia-Hercegovina og England er de to første motstanderne.– Dette var et stygt resultat og en tankevekker, sier Smerud etter 0-6 for Sverige tirsdag kveld. – Å slippe inn seks mål er ikke bra. Jeg kjenner at det det er et altfor langt stykke igjen til der vi skulle ha vært. Smerud er likevel trygg på at det blir annerledes når EM-kvalifiseringer starter. – Vi gjorde en respektabel kamp mot Spania sist uke, men det skal ikke bli sånn når vi møter Sverige. For G19-laget handlet det altså om sommerens EM-sluttspill i Hellas. Norge lå likt med Nederland før matchen, men da nederlenderne vant 4-0 over Sveits, måtte Norge jage mål.– Vi ledet 2-0 ved pause og måtte jage mål i 2.omgang. Det åpnet for kontringer fra Serbia, sier landslagstrener Eirik Horneland til VG. Runar Espejord ga Norge ledelsen på straffe etter åtte spilte minutter, og Morten Thorsby doblet ledelsen rett før pause. – Vi ble kontret i senk i 2.omgang da Serbia hadde medvind, sier Horneland. – Hvor god er denne årgangen? – Dette er spillere med voldsom moral og holdning. Men vi ser at Serbia har spillere på et nivå som vi ikke klarer å matche helt. Vi klarer ikke å kompensere det med innstilling og holdning hos våre spillere. Luka Jovic (2), Nemanja Radonjic og Ivan Saponjic scoret for Serbia, som dermed gikk forbi Norge på tabellen til slutt. Norge spilte 1-1 mot Nederland lørdag. Etter at Morten Ågnes Konradsen hadde gitt Norge ledelsen, utlignet Nederland ti minutter før slutt.
(G19: Serbia-Norge 4-2, U21: Sverige-Norge 6-0) Norsk fotball opplevde en ny tung kveld ute i Europa.